## Pirkimo sąlygų 6 priedas „Pasiūlymų vertinimo kriterijai ir sąlygos“

**PASIŪLYMŲ VERTINIMO KRITERIJAI IR SĄLYGOS**

1. Perkančioji organizacija ekonomiškai naudingiausią pasiūlymą išrenka pagal kainą ir su pirkimo objektu susijusius kriterijus, vadovaudamasi šiame priede nustatyta vertinimo tvarka.
2. Pasiūlyme nurodyta pirkimo objekto kaina visais atvejais laikoma neįprastai maža, jeigu ji yra 30 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų Perkančiosios organizacijos rengiamuose dokumentuose prieš pradedant pirkimo procedūrą, pasiūlytos kainos aritmetinį vidurkį.
3. Pasiūlymų eilė sudaroma ekonominio naudingumo mažėjimo tvarka. Tais atvejais, kai kelių tiekėjų pasiūlymų ekonominis naudingumas bus vienodos, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas pateiktas anksčiau.
4. Pasiūlymų vertinimo kriterijai:
   1. **I pirkimo objekto daliai**:

| **Eil. Nr.** | **Vertinimo kriterijai** | **Vertinimo kriterijams suteikiami balai ekonominio naudingumo įvertinime** |
| --- | --- | --- |
|  | **Kaina** | X=70 |
|  | **Tiekėjo siūlomo Projekto vadovo papildoma patirtis** | Y1=8 |
| Tiekėjo siūlomo Projekto vadovo[[1]](#footnote-2) papildoma patirtis:   * per pastaruosius 3 metus iki pasiūlymo pateikimo termino pabaigos vadovavo projektui, kurio metu buvo: * suorganizuoti kontaktiniai mokymai ne mažiau kaip 10 mokymų dalyvių grupių, kuriuose iš viso dalyvavo ne mažiau kaip 200 mokymų dalyvių; * suorganizuotos patalpos kontaktiniams mokymams.   Už turimą aukščiau nurodytus reikalavimus atitinkančią patirtį, patvirtintą tiekėjo pateiktu **tai įrodančiu užsakovo atsiliepimu (specialiųjų pirkimo sąlygų 14 priedas)**, skiriami **8** balai[[2]](#footnote-3). | Minimalus balų skaičius – **0 balų**  Maksimalus balų skaičius – **8 balai** |
|  | **Tiekėjo siūlomo Mokymų vadovo papildoma patirtis** | Y2=22 |
| Tiekėjo siūlomo Mokymų vadovo[[3]](#footnote-4) papildoma patirtis:   * per pastaruosius 5 metus iki pasiūlymo pateikimo termino pabaigos dalyvavo vykdant projektą, kurio tikslas – stiprinti / ugdyti viešojo sektoriaus darbuotojų kompetencijas, siekiant valstybei narei pasiruošti pirmininkauti ES Tarybai.   **Specialisto atsakomybė projekto vykdymo metu:**   * 1. mokymų aprašymo / turinio parengimas;   2. metodinės medžiagos ir priemonių, t. y. skaidrių, ir/arba dalomosios medžiagos, ir/arba praktinių užduočių, ir/arba namų darbų, ir/arba mokymo vertinimo būdų, ir/arba mokymo veiklų ir darbo organizavimo rekomendacijų parengimas.   Už turimą aukščiau nurodytus reikalavimus atitinkančią patirtį, vykdant vieną nurodytus reikalavimus atitinkantį projektą, patvirtintą tiekėjo pateiktu **tai įrodančiu užsakovo atsiliepimu (specialiųjų pirkimo sąlygų 14 priedas)**, skiriama **11** balų[[4]](#footnote-5).  Už turimą aukščiau nurodytus reikalavimus atitinkančią patirtį, vykdant du nurodytus reikalavimus atitinkančius projektus, patvirtintą tiekėjo pateiktu **tai įrodančiu užsakovo atsiliepimu (specialiųjų pirkimo sąlygų 14 priedas)**, skiriami **22** balai[[5]](#footnote-6). | Minimalus balų skaičius – **0 balų**  Maksimalus balų skaičius – **22 balai** |
|  | **PASTABOS:**  1) Sutartis / projektas gali būti pradėta vykdyti anksčiau, nei prieš 3 / 5 metus (atsižvelgiant į konkretų reikalavimą) iki pasiūlymų pateikimo termino pabaigos, tačiau sutarties / projekto vykdymo pabaiga turi patekti į nurodytą 3/ 5 metų (atsižvelgiant į konkretų reikalavimą) laikotarpį iki pasiūlymų pateikimo termino pabaigos. | |

* 1. **II pirkimo objekto daliai**:

| **Eil. Nr.** | **Vertinimo kriterijai** | **Vertinimo kriterijams suteikiami balai ekonominio naudingumo įvertinime** |
| --- | --- | --- |
|  | **Kaina** | X=77 |
|  | **Tiekėjo siūlomo Projekto vadovo papildoma patirtis** | Y1=6 |
| Tiekėjo siūlomo Projekto vadovo[[6]](#footnote-7) papildoma patirtis:   * per pastaruosius 3 metus iki pasiūlymo pateikimo termino pabaigos vadovavo projektui, kurio metu buvo: * suorganizuoti kontaktiniai mokymai ne mažiau kaip 22 mokymų dalyvių grupėms, kuriuose iš viso dalyvavo ne mažiau kaip 680 mokymų dalyvių; * suorganizuotos patalpos kontaktiniams mokymams.   Už turimą aukščiau nurodytus reikalavimus atitinkančią patirtį, patvirtintą tiekėjo pateiktu **tai įrodančiu užsakovo atsiliepimu (specialiųjų pirkimo sąlygų 14 priedas)**, skiriami **6** balai[[7]](#footnote-8). | Minimalus balų skaičius – **0 balų**  Maksimalus balų skaičius – **6 balai** |
|  | **Tiekėjo siūlomo Mokymų vadovo papildoma patirtis** | Y2=17 |
| Tiekėjo siūlomo Mokymų vadovo[[8]](#footnote-9) papildoma patirtis:   * per pastaruosius 5 metus iki pasiūlymo pateikimo termino pabaigos dalyvavo vykdant projektą, kurio tikslas – stiprinti / ugdyti viešojo sektoriaus darbuotojų kompetencijas, siekiant valstybei narei pasiruošti pirmininkauti ES Tarybai.   **Specialisto atsakomybė projekto vykdymo metu:**   1. mokymų aprašymo / turinio parengimas; 2. metodinės medžiagos ir priemonių, t. y. skaidrių, ir/arba dalomosios medžiagos, ir/arba praktinių užduočių, ir/arba namų darbų, ir/arba mokymo vertinimo būdų, ir/arba mokymo veiklų ir darbo organizavimo rekomendacijų parengimas.   Už turimą aukščiau nurodytus reikalavimus atitinkančią patirtį, vykdant vieną nurodytus reikalavimus atitinkantį projektą, patvirtintą tiekėjo pateiktu **tai įrodančiu užsakovo atsiliepimu (specialiųjų pirkimo sąlygų 14 priedas)**skiriama **8,5** balo[[9]](#footnote-10).  Už turimą aukščiau nurodytus reikalavimus atitinkančią patirtį, vykdant du nurodytus reikalavimus atitinkančius projektus, patvirtintą tiekėjo pateiktu **tai įrodančiu užsakovo atsiliepimu (specialiųjų pirkimo sąlygų 15 priedas)**, skiriami **17** balų[[10]](#footnote-11). | Minimalus balų skaičius – **0 balų**  Maksimalus balų skaičius – **17 balai** |
|  | **PASTABOS:**  1) Sutartis / projektas gali būti pradėta vykdyti anksčiau, nei prieš 3 / 5 metus (atsižvelgiant į konkretų reikalavimą) iki pasiūlymų pateikimo termino pabaigos, tačiau sutarties / projekto vykdymo pabaiga turi patekti į nurodytą 3 / 5 metų (atsižvelgiant į konkretų reikalavimą) laikotarpį iki pasiūlymų pateikimo termino pabaigos. | |

5. Antrąjį ir trečiąjį kriterijų (taikoma I ir II pirkimo objekto dalims) turi atitikti Tiekėjas arba bent vienas ūkio subjektų grupės narys, jei šio ūkio subjektų grupės nario specialistas faktiškai teiks Paslaugas pagal sutartį. Antrojo ir trečiojo kriterijų atitikimui Tiekėjas taip pat gali pasitelkti kitą ūkio subjektą, tačiau tik tokiu atveju, jei Paslaugas pagal sutartį faktiškai teiks pasitelkto ūkio subjekto specialistas. Jeigu Tiekėjas dėl antrojo ir trečiojo kriterijų atitikimo pateiks: 1) pasitelkiamo subtiekėjo dokumentus, ar 2) ūkio subjekto, kurio kvalifikacija nesiremia, dokumentus, arba 3) ūkio subjekto, kurio kvalifikacija remiamasi, arba ūkio subjektų grupės nario dokumentus, tačiau šių ūkio subjektų specialistas nebus atsakingas už sutarties vykdymą ir/ar faktiškai neteiks paslaugų pagal sutartį – už juos bus suteikiama 0 balų.

6. Ekonominis naudingumas apskaičiuojamas vadovaujantis pirkimo dokumentuose pateikta Viešųjų pirkimų tarnybos parengta ir perkančiosios organizacijos pagal pirkimo dokumentus dalinai užpildyta skaičiuokle (formulė – Telgen (absoliutinė)) (pridedama). Pagal šią formulę laimėtoju pripažįstamas pasiūlymas, surinkęs didžiausią balų skaičių. Pasiūlymams, kuriuose nurodyta kaina viršija PSetMax, už kainą suteikiamas neigiamas balas. Jeigu pasiūlymo kaina lygi PSetMax, tuomet pasiūlymui už kainą suteikiama 0 balų, o pasiūlymams, kurių kaina artėja link PSetMin, atitinkamai suteikiamas vis didesnis teigiamas balų skaičius. Pasiūlymams, kurių kaina žemesnė už PSetMin, suteikiamų balų skaičius bus didesnis už lyginamąjį svorį. Perkančioji organizacija nustato, kad **PsetMin lygi 0, PsetMax:**

6.1. **I pirkimo objekto dalyje lygi 74 000,00** **Eur su PVM;**

6.2. **II pirkimo objekto dalyje lygi 112 000,00** **Eur su PVM.**

7. Pasiūlymai bus vertinami eurais. Jeigu pasiūlymuose įkainis nurodytas užsienio valiuta, jis bus perskaičiuojamas eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.

1. Nurodytas specialistas **turi būti tas pats asmuo**, kurį tiekėjas turi (ar pasitelks) įrodinėdamas kvalifikacijos atitiktį Pirkimo sąlygose nustatytiems reikalavimams **Projekto vadovui**. [↑](#footnote-ref-2)
2. Jeigu tiekėjas kvalifikacijos atitikimui remsis ta pačia sutartimi, kuria remiasi ir papildomos patirties įrodymui, tokia sutartis nebus užskaitoma kaip papildoma patirtis ir už ją nebus skiriami ekonominio naudingumo balai. [↑](#footnote-ref-3)
3. Nurodytas specialistas **turi būti tas pats asmuo**, kurį tiekėjas turi (ar pasitelks) įrodinėdamas kvalifikacijos atitiktį Pirkimo sąlygose nustatytiems reikalavimams **Mokymų vadovui**. [↑](#footnote-ref-4)
4. Jeigu tiekėjas kvalifikacijos atitikimui remsis ta pačia sutartimi, kuria remiasi ir papildomos patirties įrodymui, tokia sutartis nebus užskaitoma kaip papildoma patirtis ir už ją nebus skiriami ekonominio naudingumo balai. [↑](#footnote-ref-5)
5. Jeigu tiekėjas kvalifikacijos atitikimui remsis ta pačia sutartimi, kuria remiasi ir papildomos patirties įrodymui, tokia sutartis nebus užskaitoma kaip papildoma patirtis ir už ją nebus skiriami ekonominio naudingumo balai. [↑](#footnote-ref-6)
6. Nurodytas specialistas **turi būti tas pats asmuo**, kurį tiekėjas turi (ar pasitelks) įrodinėdamas kvalifikacijos atitiktį Pirkimo sąlygose nustatytiems reikalavimams **Projekto vadovui**. [↑](#footnote-ref-7)
7. Jeigu tiekėjas kvalifikacijos atitikimui remsis ta pačia sutartimi, kuria remiasi ir papildomos patirties įrodymui, tokia sutartis nebus užskaitoma kaip papildoma patirtis ir už ją nebus skiriami ekonominio naudingumo balai. [↑](#footnote-ref-8)
8. Nurodytas specialistas **turi būti tas pats asmuo**, kurį tiekėjas turi (ar pasitelks) įrodinėdamas kvalifikacijos atitiktį Pirkimo sąlygose nustatytiems reikalavimams **Mokymų vadovui**. [↑](#footnote-ref-9)
9. Jeigu tiekėjas kvalifikacijos atitikimui remsis ta pačia sutartimi, kuria remiasi ir papildomos patirties įrodymui, tokia sutartis nebus užskaitoma kaip papildoma patirtis ir už ją nebus skiriami ekonominio naudingumo balai. [↑](#footnote-ref-10)
10. Jeigu tiekėjas kvalifikacijos atitikimui remsis ta pačia sutartimi, kuria remiasi ir papildomos patirties įrodymui, tokia sutartis nebus užskaitoma kaip papildoma patirtis ir už ją nebus skiriami ekonominio naudingumo balai. [↑](#footnote-ref-11)